# Borrissol del melic

### De Viquipèdia

Un melic amb pelussa

El borrissol del melic o pelussa del melic o llombrígol és l'acumulació de fibres tèxtils al melic.

Molta gent descobreix que, al començament i al final del dia, els ha aparegut una bola de pelussa al melic. El causant ha sigut objecte de conjectures durant molts anys. El 2001 el doctor Karl Kruszelnicki de la Universitat de Sydney (Austràlia) va fer una enquesta sistemàtica per obtenir dades sobre la pelussa del melic. Els seus descobriments van ser:

- La pelussa del melic està formada principalment de fibres de la roba, mesclades amb pell i una mica de borrissol.
- La pelussa es desplaça d'abaix a dalt i no a l'inrevés, com fóra més lògic pensar. El procés migratori és el resultatt de la fricció del borrisol corporal amb la roba interior, que arrosega les fibres cap al melic.
- Les dones pateixen menys aquest fenomen perquè el seu borrissol corporal és més fi i curt. Per això mateix, el homes més grans, posseïdors del borrissol més aspre i nombrós, acumulen una quantitat més gran de pelussa.
- La coloració blava és causada per la presència de fibres blaves a gran part de la roba interior d'ús més freqüent.
- La presència de borrissol al melic no implica cap mena de risc per a la salut.

La dedicació del doctor Kruszelnicki en resoldre el misteri de la pelussa del melic li va fer guanyar, l'any 2002, el premi Ig Nobel a l'investigació interdisciplinar.

Graham Barker, de Perth (Austràlia), consta al llibre Guinness dels rècords com a la persona que ha acumulat més pelussa al melic. Va estar col·leccionant la seva pelussa gairebé tots els dies des del 17 de gener de l'any 1984, i el seu melic produiex prop de 3,03 mg cada dia. La seva pelussa tendeix a ser rogenca tot i no vestir roba vermella sovint, la qual cosa contradiu parcialment les conclusions de l'estudi de Kruszelnicki.

Obtingut de "http://ca.wikipedia.org../../../b/o/r/Borrissol_del_melic.html"

Categoria: Anatomia

##### Views

- Article
- Discussió
- Revisió actual

##### Cerca

##### En altres llengües

- English
- Español
- Suomi
- עברית
- Nederlands
- ‪Norsk (bokmål)‬